Document ID: 32014R1196

KOMISJONI MÄÄRUS (EL) nr 1196/2014,
30. oktoober 2014,
millega rakendatakse Euroopa Parlamendi ja nõukogu määrust (EÜ) nr 808/2004 infoühiskonda käsitleva ühenduse statistika kohta
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 21. aprilli 2004. aasta määrust (EÜ) nr 808/2004 infoühiskonda käsitleva ühenduse statistika kohta, (1) eriti selle artikli 8 lõiget 2,
ning arvestades järgmist:
(1)
Määrusega (EÜ) nr 808/2004 kehtestati infoühiskonda käsitleva Euroopa statistika süstemaatilise koostamise ühine raamistik.
(2)
On vaja rakendusmeetmeid, et määrata kindlaks moodulit 1 „Ettevõtted ja infoühiskond” ja moodulit 2 „Üksikisikud, leibkonnad ja infoühiskond” käsitleva statistika koostamiseks esitatavad andmed ja nende edastamise tähtajad.
(3)
Käesoleva määrusega ette nähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 808/2004 artikli 3 lõikes 2 ja artiklis 4 osutatud infoühiskonda käsitleva Euroopa statistika koostamiseks edastatavad mooduli 1 „Ettevõtted ja infoühiskond” ja mooduli 2 „Üksikisikud, leibkonnad ja infoühiskond” andmed täpsustatakse käesoleva määruse I ja II lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ning vahetult kohaldatav kõikides liikmesriikides.
Brüssel, 30. oktoober 2014

Labels: 12
19